Utskytningsrøret festes til undersiden av løpet på automatgeværene G3 (AG-3 i Norge), HK33 og G41, og kan avfyre 40 mm granater av forskjellig type (spreng, røyk, lys og gass). Våpenet brukes primært mot personell og upansrede kjøretøy, og kan treffe mål på 350 m avstand. HK79 blir brukt av tyske Bundeswehr, det norske forsvaret og noen få andre land. Våpenet er på vei ut av bruk i Tyskland grunnet overgang til nye geværmodeller som ikke er kompatible med HK79.